open-index/open-wikipedia-markdown huggingface dataset:
Էլիզաբեթ Մոս

**Էլիզաբեթ Սինգլթոն Մոս** (; ), ամերիկացի դերասանուհի։ Նա հայտնի է իր աշխատանքով մի քանի հեռուստատեսական դրամաներում՝ արժանանալով այնպիսի մրցանակների, ինչպիսիք են երկու Պրայմ թայմ «Էմմի» և երկու Ոսկե գլոբուս մրցանակներն, ինչը ստիպել է Vulture-ին անվանել նրան «Հեռուստատեսության գագաթնակետի թագուհի»։

Մոսը սկսել է իր դերասանական կարիերան 1990 թվականների սկզբին և առաջին անգամ ճանաչում է ստացել՝ կատարելով Զոուի Բարթլեթի՝ նախագահ Ջոսիա Բարթլեթի դստեր դերը, NBC-ի «Արևմտյան թև» (1999-2006) հեռուստասերիալում։ Ավելի լայն հռչակ է ստացել, կատարելով Փեգի Օլսոնի դերը AMC-ի «Խելագարներ» (2007-2015) դրամատիկ հեռուստասերիալում։ Նա Ոսկե Գլոբուս մրցանակ է ստացել «Մինի սերիալի կամ հեռուստաֆիլմի լավագույն դերասանուհի» անվանակարգում BBC-ի «Լճի գագաթ» (2013) մինի սերիալում իր դերի շնորհիվ, և՝ Պրայմ թայմ «Էմմի» մրցանակներ «Դրամատիկ սերիալի լավագույն գլխավոր դերասանուհի» և «Լավագույն դրամատիկ հեռուստասերիալ» անվանակարգերում «Աղախնի պատմվածքը» (2017-այժմ) հեռուստասերիալի պրոդյուսերի և դերասանուհու գործունեության համար։

Մոսը երկրորդ պլանի դերեր է կատարել «Ընդհատված կյանքը» (1999), «Հասցրու նրան հունական» (2010) և «Մենք» (2019) ֆիլմերում; և գլխավոր դերեր՝ «Այն, ում ես սիրել եմ» (2014), «Քառակուսի» (2017) և «Անտեսանելի մարդը» (2020) ֆիլմերում։ Մոսը կատարել է Վենդի Վասերսթայնի դերը «Հեյդիի հիշողությունները» ֆիլմում, իմչի համար Թոնի մրցանակ է ստացել «Լավագույն դերասանուհի» անվանակարգում։

## Վաղ կյանք
Էլիզաբեթ Մոսը ծնվել է Կալիֆոռնիայի Լոս Անջելես քաղաքում՝ Ռոն և Լինդա Մոսերի ընտանիքում, որոնցից երկուսն էլ երաժիշտներ էին; նրա մայրը ջազ և բլյուզ հարմոնիկա նվագող էր։ Մոսը կրտսեր եղբայր ունի։ Էլիզաբեթին դաստիարակել են որպես սաենթաբանի։ Նրա հայրն անգլիացի է, իսկ մայրը շվեդական ծագում ունի։alt=The duo standing side-by-side|մինի|Մոսը Ֆրեդ Արմիզենի հետ 2009 թվականին
Սկզբում Մոսն ուզում էր պարուհի դառնալ։ Նա ճանապարհորդել է Նյու Յորք բալետ սովորելու համար, ինչից հետո սովորել է Վաշինգտոնի Kennedy Center-ում Սյուզան Ֆարելի հետ միասին։ Այդ բանից հետո Մոսը շարունակել է պարեր սովորել, բայց հիմնականում սկսել է ավելի շատ ուշադրություն տրամադրել դերասանական վարպետությանը։

## Անձնական կյանք
Մոսն ունի և բրիտանական, և ամերիկյան քաղաքացիություն։

Նա հանդիպել է Ֆրեդ Արմիզենին 2008 թվականի հոկտեմբերին, և նրանք նշանվել են 2009 թվականի հունվարին, ամուսնանալով 2009 թվականի հոկտեմբերի 25-ին։ Նրանք բաժանվել են 2010 թվականի հունիսին, և 2010 թվականի սեպտեմբերին Մոսը դիմել է ամուսնալուծության համար, որը վերջնականապես իրականացվել է 2011 թվականի մայիսի 13-ին։

Մոսն ինքն իրեն ֆեմինիստ է համարում։

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի ֆեմինիստներ
Լիա Բրեքնել

**Էլիսոն Ռոզալինդ Լիա Բրեքնել** (, ), անգլիացի դերասանուհի, պարուհի և ոսկերիչ։

## Կենսագրություն
Էլիսոն Ռոզալինդ Բրեքնելը ծնվել է 1964 թվականի հուլիսի 12-ին Վեսթմինսթերում (Միացյալ Թագավորություն, Անգլիա, Լոնդոն)՝ անգլիացի հեռուստատեսային ռեժիսոր Դևիդ Իեն Բրեքնելի (1932-1987) և չինա-մալազիացի դերասանուհի Լի-Եր Հվանգի ընտանիքում։ Բրեքնելի ծնողները ծանոթացել են 1959 թվականին Հոնկոնգում «Սյուզի Վոնգի աշխարհը» ֆիլմի նկարահանումների ժամանակ, որտեղ նրա հայրը եղել է արտադրական խմբում, իսկ մայրը խաղացել է Ուենսդեյ Լուի դերում։ Բրեքնելն ու Հվանգն ամուսնացել են 1961 թվականին և ամուսնացած են եղել մինչև 1987 թվականը՝ Բրեքնելի մահը։

Բրեքնելը մեծացել է Լոնդոնում և Օքսֆորդում, ինչպես նաև մեկ տարի ապրել է Նոր Զելանդիայում և Ֆիջիում։ Նա Էլիսոն անունը փոխել է Լիայով մինչ իր կարիերան սկսելը։ Բրեքնելը սովորել է Webber Douglas Academy of Dramatic Art-ում։

## Կարիերա
1976 թվականին Լիան առաջնաելույթ է ունեցել կինոյում՝ խաղալով հոր նկարահանած «The Chiffy Kids» սերիալում։ Բրեքնելին ճանաչում է բերել «Էմերդեյլ» սերիալի Զոի Թեյթի դերը, որում նկարահանվել է 1989-2005 թվականներին՝ ներառյալ երկու դեկրետային արձակուրդ։ 2006 թվականին «Լավագույն խնամք» անվանակարգում ստացել է «The British Soap Awards» մրցանակը. ավելի վաղ ստացել էր նաև նույն մրցանակի «Տարվա գրավիչ տեսարան» անվանակարգը (2006) և «National Television Awards» (2002) մրցանակի «Ամենահայտնի դերասանուհի» անվանակարգը։ Ընդամենը խաղացել է 9 ֆիլմերում և սերիալներում, բայց նաև խաղացել է թատրոնում։ Բացի դերասանական կարիերայից, Բրեքնելը յոգայի որակավորված ուսուցիչ էր։ Մշակել և արտադրել է ոսկերչական իրերի սեփական գիծը։

## Անձնական կյանք
Բրեքնելը ամուսնացած է եղել գրող Լայլ Ուոթսոնի հետ, ումից ունեցել է երկու աղջիկ՝ Լիլի Ուոթսոնը (ծնված 1991 թվականի հուլիսին) և Մայլա Ուոթսոնը (ծնված 1995 թվականի հոկտեմբերին)։ 2017 թվականի մարտի 10-ից ամուսնացել է երկրորդ անգամ գրող Ջեզ Հյուզի հետ։ Ապրել է Ուերթինգում (Սասեքս կոմսություն)։

## Հիվանդություն և մահ
2016 թվականի հոկտեմբերին Լիան խոստովանել է, որ հիվանդ է վերջին՝ չորրորդ փուլի  թոքի քաղցկեղով։ Հաջորդ երեք օրերի ընթացքում Գերմանիայում Բրեքնելի բուժման համար հավաքվել է ավելի քան 50 հազար դոլար։ Բրեքնելը հրապարակայնորեն խոսել է այն մասին, թե ինչպես է նա փնտրում իր ոչ աշխատանքային և անբուժելի հիվանդության այլընտրանքային բուժման մեթոդներ։ «Cannabis and Me: Breaking the Law» բլոգում նա պատմել է, որ տանը պատրաստել է կանեփի յուղ, որը ընդունել է, որպեսզի դանդաղեցնի քաղցկեղի զարգացումը՝ ասելով, որ դա «նույնքան հեշտ է, որքան տորթ թխելը»։ 2019 թվականի հուլիսի դրությամբ նա  բժիշկների կողմից իրեն հատկացված ժամկետից ապրել է 23 ամսով ավելի։ 2019 թվականի օգոստոսին Բրեքնելը հայտարարել է, որ գտնվում է իմունոթերապիայի կլինիկական ստուգման մեջ։ Նա մահացել է 2019 թվականի սեպտեմբերին 55 տարեկան հասակում, ինչի մասին հայտարարվել է հոկտեմբերի 16-ին։

## Ֆիլմագրություն

## Ծանոթագրություններ

Կատեգորիա:1964 ծնունդներ
Կատեգորիա:20-րդ դարի դերասանուհիներ
Կատեգորիա:2019 մահեր
Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Թոքի քաղցկեղից մահացածներ
Կատեգորիա:Հուլիսի 12 ծնունդներ
Կատեգորիա:Պարուհիներ
Կատեգորիա:Սեպտեմբերի 16 մահեր
Ռեյչել Հարիս

**Ռեյչել Հարիս** (, ), ամերիկացի դերասանուհի և կատակերգու։ Հարիսը ճանաչում է ստացել կինոյում և հեռուստատեսությունում վատ կնոջ դերի շնորհիվ։

## Վաղ կյանք
Ծնվել և մեծացել է Օհայո նահանգում՝ Ուորթինգթոնում, այնտեղ սովորել է բարձրագույն դպրոցում, իսկ 1989 թվականին ավարտել է համալսարանը։ Հետո թատրոնում սկսել է կարիերան, իսկ 90-ականների սկզբին տեղափոխվել է Լոս Անջելես։

## Կարիերա
Ռեյչել Հարիսն իր կարիերան սկսել է որպես «Groundlings» լոսանջելեսյան խմբի ստենդ-ափ կատակերգու։ Որոշ ժամանակ թատերախմբի նոր դերասաններին սովորեցրել է կատակերգական վարպետություն։ 1993 թվականին հեռուստատեսությամբ առաջնաելույթ է ունեցել «Ստորջրյա ոդիսական» սերիալի էպիզոդում, իսկ հաջորդ երկու տասնամյակների ընթացքում նկարահանվել է գրեթե հարյուր ֆիլմերում և հեռուստածրագրերում։

Հարիսը նկարահանվել է մի քանի կարճատև կատակերգական սերիալներում՝ Քյորսթի Էլիի հետ խաղացած «Ճարպոտ դերասանուհի» (2005), «Կյանքից ինը ամիս» (2007-2008) և Շերիլ Հայնսի ու Մեգան Մալլալիի հետ խաղացած «Մայրությունը» (2009), որոնցից յուրաքանչյուրը փակվել է առաջին եթերաշրջանից հետո։ Մինչդեռ նա եղել է հյուր ավելի քան հիսուն տարբեր սերիալներում, ինչպիսիք են «Ընկերներ», «Արևմտյան թև», «Հին Քրիսթինի նոր արկածները», «Հուսահատ տնտեսուհիները», «Ամերիկյան ընտանիք», «Երջանիկ ավարտ», «Նորեկը» և շատ ուրիշներ։

2012-2014 թվականներին Հարիսը պարբերաբար նկարահանվել է «Suits» սերիալում, իսկ 2014 թվականին թողարկվել է իր տիպիկ վատ կնոջ դեր`«Կենդանի Ջեք» սիթքոմում խաղալով բարի մոր դերը։

Մեծ էկրանում Ռեյչել Հարիսը նկատելի է դարձել «Մենակատարը» (2009), «Տղաները Վեգասում» (2009), «Թուլամորթի օրագիրը» (2010) և «Թուլամորթի օրագիրը։ Ռոդրիկի կանոնները» (2011) ֆիլմերում։ 2012 թվականին «Բնական ընտրություն» ֆիլմի լավագույն կանացի դերի համար համար առաջադրվել է «Անկախ ոգի» մրցանակին։

## Անձնական կյանք
2003-2008 թվականներին Հարիսն ամուսնացած է եղել դերասան Ադամ Պոլի հետ։

2015 թվականի մայիսի մեկին Հարիսը երկրորդ անգամ ամուսնացել է թավջութակահար Քրիստիան Հեբելի հետ, որից ունի երկու որդի՝ Հենրի Հեբելը (ծնված 2016 թվականի հուլիսի 19-ին) և Օտտո Հեբելը (ծնված 2018 թվականի օգոստոսի 25-ին)։ 2019 թվականի օգոստոսի 21-ին՝ չորս տարվա ամուսնությունից հետո, Հարիսն ամուսնալուծվել է Հեբելից։

## Ընտրված ֆիլմագրություն

## Ծանոթագրություններ

Կատեգորիա:1968 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հունվարի 12 ծնունդներ
Aitch

**Հարիսոն Արմսթրոնգ** (; ), առավել հայտնի է որպես **Aitch**, բրիտանացի ռեփեր և երգերի հեղինակ Մանչեստրից։ Նրա առաջին թրեքը՝ «Straight Rhymez»-ը 17 միլիոն դիտումներ է հավաքել։ Դրա օգնությամբ նա կարողացել է գրավել Լոնդոնից Stormzy ռեփերի ուշադրությունը։ Aitch-ը երեք սինգլ է թողարկել, որոնք ընգրկվել են բրիտանյան հիթ-շքերթների թոփ-40-ում, ներառյալ Taste (Make It Shake) երգը, որը զբաղեցրել է UK Singles Chart-ի երկրորդ հորիզոնականը։ Շրջագայելով նա աջակցել է այնպիսի ռեփերների, ինչպիսիք են Cadet-ը և Wiley-ն։ Aitch (Էյչ) անվանումը գալիս է «h» տառի արտասանությունից, որն իր անվան առաջին տառն է։

## Սկավառակագրություն
### Մինի ալբոմներ

### Սինգլներ
#### Որպես գլխավոր արտիստ

#### Որպես մասնակցող արտիստ

### Գովազդային սինգլներ

### Այլ երգեր, որոնք ընգրկվել են հիթ-շքերթներում

### Որպես հյուր

## Ծանոթագրություններ

Կատեգորիա:Անգլիացի երգիչ-երգահաններ
Կատեգորիա:Անգլիացի ռեփերներ
Կատեգորիա:Բեմական կեղծանուններ
Կատեգորիա:Բրիտանացի երաժիշտներ
Կատեգորիա:Բրիտանացի երգիչներ
Կատեգորիա:Հիփ հոփ երաժիշտներ
Կատեգորիա:Հիփ հոփ երգիչներ
Կատեգորիա:Ռեփերներ
Անա Ալվարես

**Անա Ալվարես** (, ), իսպանացի դերասանուհի և մոդել։

## Կենսագրություն
right|thumb|275px|Անա Ալվարեսը 2017 թվականին արժանացել է «Գոյա» մրցանակի
Անա Ալվարեսը ծնվել է Իսպանիայի հարավում գտնվող Խերես դե լա Ֆրոնտերա քաղաքում (Կադիսից ոչ հեռու)։ 13 տարեկանում նա ընտանիքի հետ տեղափոխվել է Մադրիդ։ Անան ավագ դպրոցն ավարտելուց հետո սկսել է մոդելի կարիերան՝ հասցնելով աշխատել Փարիզում և Տոկիոյում, բայց արդեն 19 տարեկանում նկարահանվել է իր առաջին՝ ռեժիսոր Անտոնիո Խիմենես Ռիկոյի «Հարրապելեխոսը» ֆիլմում և աշխատանքի անցել կինոյում։

1993 թվականին Ալվարեսը կատարել է «Մահացած մայր» թրիլլերի գլխավոր դերը, որը ստացել է բազմաթիվ միջազգային կինոփառատոների ճանաչում և մրցանակներ։

## Ֆիլմագրություն

## Պարգևներ

## Նկարահանումներից դուրս
2014 թվականին Անա Ալվարեսը հիմնադրել և ղեկավարում է Mr Willbe արվեստի դպրոցը, որը երեխաներին ծանոթացնում է արվեստի տարբեր տեսակների հետ։

## Ծանոթագրություններ

## Արտաքին հղումներ
* Անա Ալվարեսի պաշտոնական կայքը  
* ''Mr Willbe դպրոցի կայքը''  

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի մոդելներ
Independent Women

**Independent Women Part I**, ամերիկյան Destiny's Child Գըրլ բենդ խմբի երգը՝ Survivor ալբոմից։ Երգը եղել է Չարլիի հրեշտակները ֆիլմի սաունդթրեք։

## Երգացանկ
**European CD single** COL 669822 2
# «Independent Women» (Part 1) (album version) — 3:41
# «Independent Women» (Joe Smooth 200 Proof 2 Step Mix) — 4:17
# «Independent Women» (Maurice’s Radio Mix)1 — 3:54
# «Independent Women» (Victor Calderone Club Mix)1 — 9:36

**UK CD single part 1** 670593 2
# «Independent Women» (Part 1) (album version) — 3:41
# «Independent Women» (Victor Calderone Club Mix)1 — 9:36
# «Independent Women» (Maurice’s Radio Mix)1 — 3:54

**UK CD single part 2**
# «Independent Women» (Part 2)
# «Say My Name» (Timbaland remix)
# «So Good»
# *includes Charlie’s Angels movie poster*

**US CD single** 44K 79493
**US vinyl single**
# «Independent Women» (Part 1) (album version) — 3:41
# «Independent Women» (Victor Calderone Drum Dub Mix)1 — 5:30
# «Independent Women» (Victor Calderone Club Mix)1 — 9:36
# «Independent Women» (Maurice’s Independent Man Remix)1 — 7:30
# «8 Days of Christmas» — 3:29

;Նշումներ
* 1 *Ռեմիքսների մեջ ներառված են նոր ձայնագրված վոկալային երգերը, որոնց գործիքավորումը կատարել է Մաուրիս Ջոշուան:*

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

### Հավաստագրումներ

## Դիրքեր

## Ծանոթագրություններ

Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բիյոնսեի երգեր
Կատեգորիա:Ֆեմինիստական երգեր
Մարիել դը Սառնեզ

**Մարիել դը Սառնեզ** (, ), ֆրանսիացի քաղաքական և պետական գործիչ, Եվրամիության և արտաքին գործերի նախարարին կից եվրոպական գործերի պատասխանատու նախարար (2017)։

## Կենսագրություն
Ավարտելով բակալավրիատը, դարձել է Միշել Պոնիտովսկիի անկախ հանրապետականների շարժման քարտուղար։

1978 թվականին քաղաքական կարիերա է սկսել Ֆրանսիայի ժողովրդավարության միություն՝ աջակցելով Վալերի Ժիսկար դ'Էստենի նախագահական քարոզարշավին, ավելի ուշ աշխատել է ազգային կրթության նախարար Ֆրանսուա Բայրուի աշխատակազմում, իսկ 1993-1997 թվականներին գլխավորել է այն։

1999 թվականին ընտրվել է Եվրոպական խորհրդարան, հետևողականորեն վերընտրվել է 2004, 2009 և 2014 թվականներին։

2001 թվականին ընտրվել է Փարիզի խորհրդի պատգամավոր 14-րդ ընտրատարածքից` Միություն ի պաշտպանություն Հանրապետության և Ֆրանսիայի ժողովրդավարության միության ցուցակով։ 2006 թվականին դարձել է  Ֆրանսիայի ժողովրդավարության միության Փարիզի բաժանմունքի նախագահ։ 2007 թվականին պարտվել է Ֆրանսիայի Ազգային ժողովի ընտրությունները, 2008 թվականին վերընտրվել է մայրաքաղաքային խորհրդում Ժողովրդավարական շարժման ցուցակով և գլխավորել Փարիզի բաժանմունքը, սակայն 2010 թվականին վաղաժամկետ հանձնել է մունիցիպալ պատգամավորական պաշտոնը` որոշելով ամբողջությամբ նվիրվել եվրապատգամավորի գործունեությանը։

Եղել է Ֆրանսիայի ժողովրդավարության միության նախագահ`է Ֆրանսուա Բայրունի տեղակալ, 2004 թվականին մասնակցել է Եվրոպական ժողովրդավարական կուսակցության ստեղծմանը։

2007 թվականին գլխավորել է Ֆրանսուա Բայրուի նախագահական արշավը։

2014 թվականին Փարիզի մունիցիպալ ընտրությունների ընթացքում աջակցել է Նատալի Կոսցյուշկո-Մորիզեին սոցիալիստ Անն Իդալգոյի հաղթանակը կանխելու անհաջող ձգտման մեջ։

2014 թվականին կրկին ընտրվել է Փարիզի խորհրդի պատգամավոր, այժմ` 6-րդ ընտրատարածքից։

2017 թվականի մայիսի 17-ին նշանակվել է Ֆիլիպի կառավարությունում եվրամիության և արտաքին գործերի նախարարին կից եվրոպական գործերի նախարարի պատասխանատու։

2017 թվականի մարտի 22-ին Փարիզի դատախազությունը Մարիել դե Սարնեզի նկատմամբ հետաքննություն էր սկսել խորհրդարանական օգնականի ենթադրյալ կեղծ վարձույթի կապակցությամբ պաշտոնական դիրքը չարաշահելու կասկածանքով։

2017 թվականի հունիսի 18-ին, խորհրդարանական ընտրությունների երկրորդ փուլում, նա ընտրվեց Ֆրանսիայի Ազգային ժողովի պատգամավոր` Փարիզի 11-րդ շրջանից, ստանալով ձայների 63,51%-ը, իր հանրապետական մրցակից Ֆրենսիս Սպիների 36,49%-ի դիմաց։

2017 թվականի հունիսի 21-ին ժողովրդավարական շարժման առաջնորդ Ֆրանսուա Բայրուն և Մարիել դե Սարնեզը «Ֆրանսպրես» գործակալությանը հայտնել են Էդուարդ Ֆիլիպի` ընտրությունների արդյունքում ձևավորվող երկրորդ կառավարության մասնակցությունից հրաժարվելու մասին։

## Ընտանիք
Ամուսնալուծված է Դովիլի քաղաքապետ Ֆիլիպ Օժյեից, երկու երեխաների մայր է։ Որդին` Օգոստոս Օժեն ըդգրկվել է «Առաջ, Հանրապետություն» կուսակցության ցուցակում` ըստ արտասահմանյան իններորդ ընտրատարածքի, և իր Թվիթթերի միջոցով տեղեկացրել է, որ դա սխալ է։

## Ծանոթագրություններ

## Արտաքին հղումներ
* 
* 
* 

Կատեգորիա:Լեյկոզից մահացածներ
Կատեգորիա:Ֆրանսիայի նախարարներ
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի պետական գործիչներ
Շկոֆյա Լոկա

**Շկոֆյա Լոկա** (սլովեներեն՝ Škofja Loka,  ), քաղաք Սլովենիայում, Վերին Կառնիոլա երկրամասում։ Նույնանուն համայնքի վարչական, տնտեսական, կրթական, մշակութային կենտրոնն է։ Բուն քաղաքն ունի մոտավորապես 12.000 բնակիչ, իսկ ամբողջ համայնքի բնակչության թվաքանակը մոտ է 23 հազարին։
Անվանումը ավանդվել է միջին դարերից և  սլովեներենից բառացի թարգմանած՝ նշանակում է *եպիսկոպոսի մարգագետին*։

## Աշխարհագրություն
Շկոֆյա Լոկան գտնվում է ծովի մակերևույթից 354 մետր բարձրության վրա, Պոլյանե Սորա և Սելկա Սորա գետերի միախառնման վայրի մոտ։ Հին քաղաքամասը կազմող Պլաց և Լոնտրգ հրապարակները գետափին են, իսկ միջնադարյան ամրոցը, որտեղ ներկայումս քաղաքային թանգարանն է, մերձակա սարահարթի վրա։ Քաղաքի կենտրոնից դեպի հյուսիս բարձրանում է Կամնիտնիկ սարը՝ յուրահատուկ կոնգլոմերատային ապարներով, իսկ հարավային արվարձանից տարածվում է Viršk դաշտը ():

## Պատմական հուշարձաններ
Դեռևս անցյալ դարի 80-ական թվականներին Շկոֆյա Լոկայի հին քաղաքամասն ամբողջությամբ ճանաչվել է որպես պատմական հուշարձան, որի հիշարժան կառույցներից են, բացի վերոնշյալ հրապարակներից ու արոցից, Սուրբ Ջեյմս եկեղեցին (15-րդ դար), Անարատ  Հղության եկեղեցին, Սբ. Աննա  եկեղեցին,Վշտացյալ Տիրամոր եկեղեցին, Հիսուսի Հարության մատուռը։
### Քույր քաղաքներ
* Տաբոր, Չեխիա
* Ֆրայզինգ, Գերմանիա
* Սմեդերևսկա Պալանկա, Սերբիա
* Մաասմեխելեն, Բելգիա
* Ռոք Սփրինգս, Վայոմինգ, ԱՄՆ

2011 թվականին Շկոֆյա Լոկան անդամագրվել է Դուզելաժին (Douzelage), որ Եվրոպական Միությունում սփռված 27 քաղաքների յուրօրինակ ընկերակցություն է, սկիզբ է առել 1991 թվականին և ակտիվ համագործակցություն է ապահովում ամենատարբեր բնագավառներում։ 
{{columns-list|colwidth=18em|

## Պատկերասրահ

Skofja Loka castle.jpg|Ամրոցը
Cappuchin Bridge (30706076020).jpg|Կապուցինների կամուրջը
Škofja Loka 2002 S 323 RotŠkLok2 04.jpg|Կապուցինների կամուրջը
Škofja Loka kapucinski most čez Soro 18052012 222.jpg|Կապուցինների կամուրջը
Škofja Loka MainPlace11 133.JPG|Գլխավոր փողոցը
Škofja Loka6.jpg|Հրապարակը
Škofja Loka - Blaževa ulica 7.jpg|Дебеляк Хауз
Loški grad.jpg|Անարատ հղության եկեղեցին
Škofja Loka 2002. godine 2002 S 323 RotŠkLok2 05.jpg|Սբ. Աննա եկեղեցին
Škofja Loka Homan house 1529 2015.JPG|Խոմանի  տունը՝ կառուցված 1529 թ.
Casa Martin 001 (6805785855).jpg|Մարտինի տունը (17-րդ դար)
Škofja Loka monument.jpg|Աստվածամոր արձանը (1751)
Rotovž (Old Town Hall) Škofja Loka, Mestni trg 35. - panoramio.jpg|Հին քաղաքի շենքերից
|


## Ծանոթագրություններ

## Արտաքին հղումներ

* Škofja Loka on Geopedia.si. Map and aerial photograph.
* Škofja Loka on Google Maps. Map, photos, street view.

Կատեգորիա:Սլովենիայի բնակավայրեր
Կատեգորիա:Սլովենիայի քաղաքներ
Ջորջ Բուշ (այլ կիրառումներ)

**Ջորջ Բուշը** հիմնականում հղում է․

* Ջորջ Հ. Ու. Բուշ (1924-2018)՝ Միացյալ Նահանգների 41-րդ նախագահ և 43-րդ նախագահի հայր
* Ջորջ Ու. Բուշ (ծնվ․ 1946), Միացյալ Նահանգների 43-րդ նախագահ և 41-րդ նախագահի որդի

## Տես նաև
* Բուշ (այլ կիրառումներ)
Ալեքսանդր Բաղրամյան

**Ալեքսանդր Խաչատուրի Բաղրամյան** (), հայ երկրաֆիզիկոս։ Երկրաբանահանքաբանական գիտությունների դոկտոր (1988), պրոֆեսոր (1991):

Մահացել է 2022 թվականի մարտի 6֊ին Գյումրի քաղաքում կորոնավիրուսի պատճառով

## Կենսագրություն
Ալեքսանդր Բաղրամյանը ծնվել է 1938 թվականի դեկտեմբերի 24-ին, Լենինական քաղաքում։ 1963 թվականին ավարտել է Լենինականի մանկավարժական ինստիտուտի ֆիզմաթ ֆակուլտետը։ 1966-1967 թվականներին վերաորակավորվել Է ԽՍՀՍ գիտությունների ակադեմիայի Երկրի ֆիզիկայի ինստիտուտում։ 1973-1981 թվականներին՝ ՀԽՍՀ գիտությունների ակադեմիայի Երկրաֆիզիկայի և ճարտարագիտական սեյսմոլոգիայի ինստիտուտի փոխտնօրեն։ 1990 թվականից՝ ԳՊԻ-ի ընդհանուր ճարտարագիտատեխնիկական առարկաների ամբիոնի վարիչ։

Աշխատանքները վերաբերում են Անատոլիա-Կովկասյան տարածքի քարոլորտի կառուցվածքին, լարվածաձևախախտումային վիճակին և սեյսմիկ պայմաններին։

## Երկեր
* Сейсмологический бюллетень Кавказа: Январь-июнь, 1973. Отв. ред. В. Г. Папалашвили, З. З. Султанова, А. Х. Баграмян, Сост. Т. М. Лебедева и др. Тбилиси: Мецниереба, 1974.
* Строение земной коры в различных районах Кавказа. А. Х. Баграмян, Отв. ред. А. Г. Назаров, АН АрмССР, Ин-т геофизики и инженерной снйсмологии. Ереван: Изд-во АН АрмССР, 1974.
* Строение, напряженно-деформированное состояние и условия сейсмичности литосферы Малого Кавказа. Д. И. Сихарулидзе, Н. П. Тутберидзе, А. Х. Баграмян и др. Тбилиси: Мецниереба, 1983.
* Поверхностные волны в обратных задачах сейсмологии. Д. И. Сихарулидзе, А. Х. Баграмян, Н. П. Тутберидзе и др., Отв. ред. О. В. Лурсманашвили, АН АрмССР. Ин-т геофизики и инженерной сейсмологии. АН ГССР. Ин-т геофизики. Ереван: Изд-во АН АрмССР, 1987.
*Сейсмотектоническая деформация и напряженное состояние земной коры в центральной части Армянского нагорья.

## Ծանոթագրություններ

Կատեգորիա:Հայ երկրաֆիզիկոսներ
Կատեգորիա:Երկրաբանա-հանքաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:Գյումրիի մանկավարժական ինստիտուտի շրջանավարտներ
Կամենկա (Ներլ գետի վտակ)

**Կամենկա** (), գետ Ռուսաստանի Վլադիմիրի մարզում, Ներլ գետի աջ վտակը (Վոլգայի ավազան)։ Երկարությունը 47 կմ է, ավազանի տարածքը` 312 կմ²։ Սնուցումը խառն է, ձյան` գերակշռությամբ։ Սառում է նոյեմբեր-դեկտեմբեր ամիսներին, հալվում է ապրիլ ամսին։ Ձախ վտակը Տումկան է։ Գետը նավարկելի չէ, բայց մայիսից աշուն Սուզդալի սահմաններում` Փայտարվեստի թանգարանից մինչև Սպասո-Եվֆիմիևի վանք, երթևեկում է ոչ մեծ չափերի «Կոլիբրի» նավը։ 
[220px|մինի|ձախ|Կամենկան 1912 թվականին (նկարը` [Սերգեյ Պրոկուդին-Գորսկի]]

Այն հոսում է Սուզդալով, որը մտնում է Ռուսաստանի Ոսկե շրջանի մեջ։ Ներլին միախառնվելու տեղում տեղակայված է Կիդեշկա գետը, որը հայտնի է եղել այն բանով, որ 1152 թվականին Յուրի Դոլգորուկին այստեղ կառուցել է Հյուսիս-արևելյան Ռուսաստանի ամենավաղ սպիտակ շինություններից մեկը` Բորիսի և Գլեբի եկեղեցին։

11-13 դարերում Կամենկա և Մժարա գետերի միջև գտնվում էր սլավոնական հեթանոսական գերեզմանաբլուրը, որն այժմ հայտնի է որպես Պանկի կամ Մժարի գերեզմանոց հնագիտական հուշարձան (359 գերեզմանաբլուր) և գտնվում է Սուզդալի հարավ-արևմտյան ծայրամասում։

Կամենկա է լցվում 26 կմ երկարությամբ Ուրշմա (կամ Ուրտմա) գետը։

## Ծանոթագրություններ

## Արտաքին հղումներ
* 
* 

Կատեգորիա:Ռուսաստանի գետեր
Որդի

[աջից|մինի|400x400փքս|[Սիամի թագավոր Չուլալոնգկորնը իր 33 (ամենաաջից) որդիների հետ, 1987 թվական]]
**Որդի**, տղա/տղամարդ իր ծնողների նկատմամբ։

## Որդիների նկատմամբ սոցիալական հարցեր
Մի շարք մինչարդյունաբերական հասարակություններում և ագրարային տնտեսությամբ մի քանի ժամանակակից երկրներում որդիները ավելի մեծ նշանակություն են ունեցել և մինչ այժմ ունեն, քան դստրերը, քանի որ տղամարդիկ այդտեղ ավելի բարձր սոցիալական կարգավիճակ ունեն, որովհետև նրանք ֆիզիկապես ավելի ուժեղ են և կատարում են գյուղատնտեսության խնդիրներն ավելի արդյունավետ։

Չինաստանում՝ բնակչության արագ աճի վերացման համար, գործում է «Մեկ երեխայի քաղաքականությունը»։ Ծննդյան պաշտոնական հաշվետվությունները ցույց են տվել տղամարդկանց ծնելիության աճ։ Դա պայմանավորված էր մի շարք ֆակտորներով, այդ թվում, ըստ սեռի ընտրանքային աբորտների և ծնված աղջիկների հաշվետվությունները թաքցնելու ապօրինի պրակտիկաներով։

Որոշ մշակույթներում ավագ որդին հատուկ արտոնություններ ունի։ Օրինակ, աստվածաշնչյան ժամանակներում արական սեռի առաջնեկը կտակել է իր հոր ունեցվածքի մեծ մասը․ «Ծնողները ավելի հավանական է, որ ապրեն իրենց ավագ երեխայի հետ, եթե նրանց ավագ երեխան որդի է» և «ծնողները ավելի հավանական է ապրեն իրենց ավագ որդու հետ, նույնիսկ եթե նա ավագ երեխա չէ»։

## Տես նաև
* Դուստր

## Ծանոթագրություններ

Կատեգորիա:Ազգակցություն և սերում
Կատեգորիա:Ընտանիք
Կատեգորիա:Տղամարդիկ
Սեդրակյանի անհավասարություն

Անհավասարությունը հայտնի է **Սեդրակյանի անհավասարություն**, **Էնգըլի տեսք** և **Տիտուի լեմմա** անուններով՝ համապատասխանաբար ըստ Նաիրի Սեդրակյանի 1997 թվականի «Մի անհավասարության կիրառության մասին» հոդվածի, Արթուր Էնգըլի 1998 թվականի «Խնդիրներ լուծելու ռազմավարություններ» և Տիտու Անդրեեսկուի 2003 թվականի «Մաթեմատիկական օլիմպիական գանձեր» գրքերի։ Անհավասարությունն ուղիղ հետևանք է Կոշի-Բունյակովսկու անհավասարության։ Այդուհանդերձ, իր հոդվածում Սեդրակյանը նկատել է, որ անհավասարության այս գրելաձևն ունի խիստ օգտակար *նոր* կիրառություններ, և ցույց է տվել բազմաթիվ օրինակներ, թե ինչպես այն կարող է օգտագործվել տարատեսակ անհավասարություններ ապացուցելու համար։ «Հանրահաշվական անհավասարություններ» գրքում Սեդրակյանը տալիս է այս անհավասարության մի քանի ընդհանրացում։

## Անհավասարության ձևակերպումը
Կամայական  a_1, a_2, a_3,\ldots, a_n  իրական և  b_1, b_2, b_3,\ldots, b_n  դրական թվերի համար՝  \frac{a^2_1}{b_1}+\frac{a^2_2}{b_2}+\cdots+\frac{a^2_n}{b_n} \geq \frac{(a_1+a_2+\cdots+a_n)^2}{b_1 + b_2 +\cdots+ b_n} ։

## Ուղղակի կիրառություններ
**Օրինակ 1․** Նեսբիթի անհավասարություն․

Եթե  a,b,c -ն դրական թվեր են, ապա
 \frac{a}{b+c}+\frac{b}{a+c}+\frac{c}{a+b} \geq \frac{3}{2} ։

**Օրինակ 2.** Միջազգային մաթեմատիկական օլիմպիադա (IMO) 1995.

Եթե  a,b,c -ն դրական թվեր են, և  abc=1  , ապա  \frac{1}{a^3(b+c)}+\frac{1}{b^3(b+c)}+\frac{1}{c^3(a+b)} \geq \frac{3}{2} ։

**Օրինակ 3․**

Եթե  a,b -ն դրական թվեր են, ապա  8(a^4+b^4) \geq (a+b)^4 ։

**Օրինակ 4․**

Եթե  a,b,c -ն դրական թվեր են, ապա  \frac{1}{a+b}+\frac{1}{b+c}+\frac{1}{a+c} \geq \frac{9}{2(a+b+c)} ։

## Ապացույցներ
**Օրինակ 1․**

Ունենք, որ  \frac{a}{b+c}+\frac{b}{a+c}+\frac{c}{a+b} = \frac{a^2}{a(b+c)}+\frac{b^2}{b(a+c)}+\frac{c^2}{c(a+b)} \geq \frac{(a+b+c)^2}{2(ab+bc+ac)} \geq \frac{3}{2} ։

**Օրինակ 2․**

Ունենք, որ  \frac{\Big(\frac{1}{a}\Big)^2}{a(b+c)} + \frac{\Big(\frac{1}{b}\Big)^2}{b(a+c)} + \frac{\Big(\frac{1}{c}\Big)^2}{c(a+b)} \geq \frac{\Big(\frac{1}{a}+\frac{1}{b}+\frac{1}{c}\Big)^2}{2(ab+bc+ac)} = \frac{ab+bc+ac}{2} \geq \frac{3 \sqrt[3]{a^2 b^2 c^2}}{2} = \frac{3}{2} ։

**Օրինակ 3․**

Ունենք, որ  a^4+b^4 =\frac{a^4}{1}+\frac{b^4}{1} \geq \frac{(a^2+b^2)^2}{2} \geq \frac{\Big( \frac{(a+b)^2}{2} \Big)^2}{2} = \frac{(a+b)^4}{8} ։

**Օրինակ 4․**

Ունենք, որ  \frac{1}{a+b}+\frac{1}{b+c}+\frac{1}{a+c} \geq \frac{(1+1+1)^2}{2(a+b+c)} = \frac{9}{2(a+b+c)} ։

## Ծանոթագրություններ

Կատեգորիա:Անհավասարություն (մաթեմատիկա)
Կատեգորիա:Գծային հանրահաշիվ
Կատեգորիա:Մաթեմատիկական անալիզ
Արտոս (խմորեղեն)

**Արտոս** ( — հաց), թթխմորով պատրաստված հաց, որ ուղղափառ եկեղեցում օրհնվում է Զատկի առաջին օրը և բաժանվում ժողովրդին շաբաթ օրը։

Ըստ Տիպիկոնի՝ արտոսը խաչի պատկերով ամբողջական պրոսֆորա է (ամբողջական և առանց մասնիկները հեռացնելու), սակայն ռուսական պրակտիկայում դա բարձր գլանաձև հաց է, որի կենտրոնում սովորաբար պատկերում են Քրիստոսի Հարությունը, մինչդեռ աթոսյան վանքերի պրակտիկայում դա փոքր հաց է։

## Պատմություն
Արտոսի օգտագործման առաջին հիշատակումը գրանցվել է Եվերգետիդյան Տիպիկոնում (12-րդ դարի առաջին կես)։ Նմանատիպ հիշատակություն կա Երուսաղեմի տիպիկոնում։

Պատարագային մեկնաբանություններում արտոսի ծագումը կապվում է առաքյալների հետ, որոնք Քրիստոսի Համբարձումից հետո իբր ընթրիքի սեղանին նրա համար դրել են մի բաժին հաց՝ դրանով իսկ խորհրդանշականորեն պատկերելով Նրա ներկայությունը ճաշի մեջ։ Այս լեգենդը արտացոլվում է հին ռուսական գրականության հուշարձաններում։

Արտոսի պատրաստման ավանդույթը խստորեն ազդել է ուղղափառ ժողովուրդների Զատկի խոհանոցի վրա. արտոսի ժողովրդական վերաիմաստավորումն է Զատկի հացն՝ ռուսական կուլիչը, ուկրաինացիների պասկան, ռումինական և մոլդովական կոզունակը և այլն։

## Ժամանակակից պրակտիկա
Ռուս ուղղափառ եկեղեցու ծխական պրակտիկայում արտոսի օրհնությունը տեղի է ունենում Զատկի առաջին օրը՝ պատարագի ժամանակ՝ վերջին աղոթքից հետո, սովորաբար բեմում կամ Թագավորական դարպասների մոտ։ Որպես կանոն, այն ներառում է, բացի աղոթքից, բուրվառում և սուրբ ջրով ցողում։ Օրհնված արտոսը ժամերգությունների միջև ընկած ժամանակահատվածներում դրվում է գրակալի վրա, որը գտնվում է Թագավորական դարպասների միջև, իսկ ժամերգությունների ընթացքում՝ Քրիստոսի պատկերի դիմաց։ Ավագ շաբաթվա ընթացքում ամեն օր անցկացվող երթի ընթացքում, ըստ սահմանված ծխական պրակտիկայի, արտոսը պտտում են տաճարի շուրջը, այնուհետև դրնում են իր սկզբնական տեղում։ Ավագ շաբաթ օրը՝ աղոթքները կարդալուց և արտոսը մասնատելուց հետո, այն բաժանվում է ժամերգության բոլոր մասնակիցներին։

Ռուսական պրակտիկայում տարածված է արտոսը տանը պահելու սովորույթը, որպեսզի այն հետագայում ուտեն սոված ժամանակ, ինչը կատարվում է հատուկ դեպքերում (օրինակ՝ հիվանդության ժամանակ)։

## Ծանոթագրություններ

## Արտաքին հղումներ
* 
* Что такое артос?, Журнал «Православие и мир».

Կատեգորիա:Զատիկ
Կատեգորիա:Զատկվա ուտեստներ
Էներգետիկ եռանկյունի

**Էներգետիկ եռանկյունի,** Հունաստանի, Կիպրոսի և Իսրայելի դաշինքը կապված է Միջերկրական ծովի օֆշորային հանքավայրերում բնական գազի արդյունահանման հետ։
Դաշինքը ստեղծվել է 2010-2013 թվականներին՝ Աֆրոդիտե և Լևիաթան գազի հանքավայրերի բացումից հետո»thumb|Հունական և իսրայելական ռազմանավերի համատեղ վարժանքները 2012 թվականի մայիսին
:

2020 թվականի հունվարի 2-ին Հունաստանը և Իսրայելը համաձայնագիր են ստորագրել EastMed գազատարի կառուցման մասին՝ իսրայելական Լևիաթան հանքավայրից և կիպրոսյան Աֆրոդիտե հանքավայրից մայրցամաքային Եվրոպա գազ մատակարարելու համար։

Սակայն ներկայումս Կիպրոսը և Իսրայելը չեն կարողացել համաձայնության գալ Աֆրոդիտե գազի հանքավայրի բաժանման շուրջ, ինչը կարող է հանգեցնել միջազգային արբիտրաժի։ Այս կապակցությամբ Աֆրոդիտե հանքավայրի շահագործման աշխատանքների մեկնարկը հետաձգվում է արդեն ոչ առաջին տարին։

Կիպրոսը, Հունաստանը և Իսրայելը նույնպես համագործակցում են ռազմական ոլորտում։

EastMed գազատարը մրցակից կլինի ռուս-թուրքական Թուրքական հոսք գազատարին։ ԱՄՆ-ն աջակցում է EastMed գազատարի կառուցմանը, քանի որ դա նվազեցնում է եվրոպական երկրների կախվածությունը ռուսական գազից, ինչպես նաև Թուրքիայի ճնշման գործիք է։

## Ծանոթագրություններ

Կատեգորիա:Իսրայելի արտաքին հարաբերություններ
Կատեգորիա:Կիպրոսի արտաքին հարաբերություններ
Կատեգորիա:Հունաստանի արտաքին հարաբերություններ
Ռոննի Ալլեն

**Ռոնալդ Ալլեն** (, առավել հայտնի է որպես **Ռոննի Ալլեն** (), ), անգլիացի ֆուտբոլիստ, կենտրոնական հարձակվող։ Հայտնի է «Վեստ Բրոմվիչ Ալբիոնում» և Անգլիայի հավաքականում անցկացրած խաղերով։ Ֆուտբոլիստի կարիերան ավարտելուց հետո մարզել է մի շարք եվրոպական հայտնի ակումբներ։ Նրա որդին՝ Ռասելը, նույնպես դարձել է պրոֆեսիոնալ ֆուտբոլիստ։

## Ակումբային կարիերա
Պրոֆեսիոնալ ֆուտբոլում Ալլենը նորամուտը կատարել է «Պորտ Վեյլ» ակումբում, դրանից չորս տարի հետո՝ 1950 թվականին, տեղափոխվել է «Վեստ Բրոմվիչ Ալբիոն»՝ այնտեղ անցկացնելով 11 մրցաշրջան, որոնք նրա կարիերայի լավագույն տարիներն էին։ «Վեստ Բրոմվիչի» կազմում Ալլենը նվաճել է մի շարք ակումբային տիտղոսներ, հրավիրվել ազգային հավաքական, իսկ 1954/55 մրցաշրջանում 27 գոլով դարձել է Անգլիայի առաջնության լավագույն ռմբարկու։ 1961 թվականին նա տեղափոխվել է «Քրիսթալ Փելաս», որտեղ էլ 1965 թվականին ավարտել է կարիերան։

## Կարիերան հավաքականում
Ազգային հավաքականի կազմում Ալլենը նորամուտը կատարել է 1952 թվականի մայիսի 28-ին Շվեյցարիայի հավաքականի դեմ խաղում։ Հավաքականի կազմում ընդհանուր առմամբ անցկացրել է 5 խաղ՝ խփելով 2 գոլ Շոտլանդիայի և Գերմանիայի հավաքականներիդ դեմ խաղերում։

### Ռոննի Ալլենի խաղերը Անգլիայի հավաքականի կազմում

**Ընդհանուր՝ 5 խաղ / 2 գոլ, 3 հաղթանակ, 0 ոչ-ոքի, 2 պարտություն**

## Մարզչական կարիերա
Ֆուտբոլիստի կարիերան ավարտելուց հետո Ալլենը դարձել է «Վուլվերհեմպտոն Ուոնդերերս» ակումբի մարզիչ, դրանից հետո մարզել է անգլիական և եվրոպական մի շարք ակումբներ, բայց որպես կանոն ոչ մի տեղ չի մնացել մեկ մրցաշրջանից ավելի։ Որպես մարզիչ՝ նա լավագույն արդյունքի հասել է իսպանական «Աթլետիկ Բիլբաոյի» հետ, որի հետ դարձել է Իսպանիայի առաջնության փոխչեմպիոն և նվաճել Իսպանիայի գավաթը։

## Ձեռքբերումներ
*Անգլիայի փոխչեմպիոն - 1953/54
*Անգլիայի գավաթի դափնեկիր - 1954
*Անգլիայի սուպերգավաթի դափնեկիր - 1954
*Իսպանիայի փոխչեմպիոն - 1969/70
*Իսպանիայի գավաթի դափնեկիր - 1969
*Ֆուտբոլի Միացյալ Թագավորության տնային առաջնության հաղթող (**2**) - 1954, 1955
*Անգլիայի առաջնության լավագույն ռմբարկու - 1954/55

## Ելույթների վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը national-football-teams.com կայքում
* Ֆուտբոլիստի էջը weltfussball.de կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլային մարզիչներ
Կատեգորիա:Անգլիացի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քրիսթալ Փելասի ֆուտբոլիստներ
Բալաշիխա

250px|մինի|Բալաշիխայի ռադիոկայմերը՝ 300 և 176 մետր բարձրությամբ
**Բալաշիխա** (), քաղաք Ռուսաստանի Դաշնությունում՝ Մոսկվայի մարզում։ Հեռավորությունը Ռուսաստանի մայրաքաղաքից ընդամենը 1 կիլոմետր է։ Ընկած է մոսկովյան օղակաձև ավտոմայրուղու վրա, Պեխորկա գետի ափին։ Բնակչության թվաքանակը 1970 թվականին եղել է 92.400, 1989-ին՝ 147.909, 2010-ին՝ 215.494:

## Անվան ստուգաբանություն
Ուգրո-ֆիննական լեզուներից թարգմանած՝ *Բալա-շիխա* նշանակում է *տոնախմբությունների երկիր, ծիծաղի ու կատակի երկիր*. այս կողմերում սլավոններից առաջ ուգրո-ֆիննական ցեղի պատկանող մարդիկ են ապրել։

## Աշխարհագրություն
Դեռ 19-րդ դարում Բալաշիխան համբավվել է իր Պեխորկա գետի և ուշագրավ ջրային համակարգի շնորհիվ, համակարգ, որը ձգվում է հյուսիսից հարավ՝ 40  և արևելքից արևմուտք՝ 20 կիլոմետր։ Ընդ որում՝ այդ տարածքում բազմաթիվ փոքր լճեր ու լճակներ են առաջացել այն ամբարտակների պատճառով, որոնք կանգնեցվել են գետի վրա՝ 19-րդ դարում Բալաշիխայում շահագործման հանձնված բամբակամշակման ֆաբրիկաները էներգիայով ապահովելու համար։

## Բնակչություն

## Պատմություն
Բալաշիխան հիմնադրվել է 1830 թվականին, քաղաքի կարգավիճակ է ստացել 1939-ին։ Շրջակայքի մի շարք գյուղակներ, որոնք ժամանակի ընթացքում ձուլվել են քաղաքին, շատ ավելի վաղ են հիմնված եղել։

Բալաշիխայով է անցնում հանրահայտ *Վլադիմիրյան տրակտ*ը, որով դեռ ցարական ժամանակներում դատապարտյալներին ոտքով Մոսկվայից քշել են դեպի սիբիրյան աքսորավայրերը։ Խորհրդային տարիներին այդ ճանապարհը վերանվանվել էր՝ կոչվելով նշանավոր գրող Մաքսիմ Գորկու անունով։

## Քույր քաղաքներ
Բալաշիխան բարեկամական  սերտ կապեր է հաստատել հետևյալ քաղաքների հետ.
* Մարտին, Սլովակիա
* Պերնիկ, Բուլղարիա
* Յանչժոու, Չինաստան

## Ծանոթագրություններ

## Գրականություն
*"Balashikha in stories" (Балашиха в очерках и зарисовках) - А. Галанин и др.

## Արտաքին հղումներ
*Բալաշիխայի պաշտոնական կայքէջը  
*Unofficial website of Balashikha 

Կատեգորիա:Ռուսաստանի բնակավայրեր
Կատեգորիա:Ռուսաստանի քաղաքներ
Դուստր

[մինի|250x250փքս|1931 թվականի 4 սերնդի [մայրերի և դուստրերի լուսանկար]]
**Դուստր**, աղջիկ/կին իր ծնողների նկատմամբ։
Հայրապետական հասարակություններում դուստրերը հաճախ ունեն այլ կամ ավելի քիչ ընտանեկան իրավունքներ, քան որդիները։ Ընտանիքը կարող է նախընտրել որդիներ ունենալ, այլ ոչ թե դուստրեր, և դա կարող է հասցնել կանանց մեջ դուստրերի մանկասպանությանը։ Որոշ հասարակություններում կա սովորություն, երբ աղջիկը «վաճառվում է» ամուսնուն, ով պետք է վճարի հարսնացուի համար փրկագին։ Այս սովորության հակառակ կողմը՝ երբ ծնողները վճարում են դստեր ամուսնուն որոշակի գումար կնոջ նյութական բեռը փոխհատուցելու համար, հայտնաբերվել է հասարակություններում, որտեղ կանայք չեն աշխատում տնից դուրս, և այն կոչվում է օժիտ։

## Ընդունելություն
Միացյալ Նահանգներում որդիների և դուստրերի ծնելիության հարաբերակցությունը կազմում է 105-ը 100-ի համապատասխանաբար, ինչը բնական ծնելիության գնահատական է 18-րդ դարից ի վեր։ ԱՄՆ-ի ծնողների 80%-ը նախընտել է դուստրեր որդեգրել։ Անպտղության բուժման կլինիկաներում, որոնք սեռական նախապատվություններ են տալիս, դուստրերը սովորաբար ավելի նախընտրելի են, քան որդիները։ Ըստ տարբեր աբրահամական կրոնների, Լուլուվան համարվում է երբևիցե առաջին դուստրը։

## Դուստրերը գրականության մեջ
Դստեր դերը շատ կարևոր թեմա էր գրականության մեջ, հատկապես ընտանիքի անդամների և գենդերային դերերի հարաբերությունները բացահայտելու համար։ Երեխաների և նրանց ծնողների հարաբերությունների բացահայտման ընթացքում, ընթերցողները կարող են եզրակացություններ ստեղծել ծնողների դաստիարակման ոճի և երեխայի՝ որպես կերպար և անձ, զարգացման մասին։

Նշանավոր դուստրերը, որոնց բնույթը և զարգացումն ազդվել են իրենց ծնողների կողմից գրականության մեջ․
[մինի|[Միացյալ Նահանգների առաջին տիկինը՝ Բեթի Ֆորդը, իր դստեր՝ Սյուզան Ֆորդի հետ]]

## Տես նաև
* Որդի

## Ծանոթագրություններ

Կատեգորիա:Ազգակցություն և սերում
Կատեգորիա:Ընտանիք
Կատեգորիա:Կանայք
Սերգեյ Բաջինյան

**Սերգեյ Աշոտի Բաջինյան** (), հայ կենսաֆիզիկոս։ Կենսաբանական գիտությունների դոկտոր (1985), պրոֆեսոր (1996): ՌԴ բնական գիտությունների ակադեմիայի ակադեմիկոս։

## Կենսագրություն
Սերգեյ Բաջինյանը ծնվել է 1938 թվականի ապրիլի 4-ին, Թբիլիսիում։ 1964 թվականին ավարտել է Երևանի պետական համալսարանի ֆիզիկայի ֆակուլտետը։ 1974-1980 թվականներին եղել է Երևանի բժիշկների կատարելագործման ինստիտուտի, 1980 թվականից՝ Ճառագայթային բժշկության և այրվածքների կենտրոնի կենսաֆիզիկայի լաբորատորիայի վարիչ։

Աշխատանքները վերաբերում են ճառագայթաբանության, էլեկտրամագնիսական ալիքների, ճառագայթային բժշկության ուսումնասիրությանը։

## Անդամակցություն
* Միջազգային ճառագայթային բժշկության և ճառագայթային կենսաբանության ընկերության հայկական մասնաճյուղի փոխնախագահ (1993 թվականից)։

## Երկեր
* Методические рекомендации по использованию некоторых биофизических методов для определения тяжести заболевания и контроля лечения, 1981, т. л. (Сост. С. А. Баджинян)
* Текущий контроль эффективности лечения ряда заболеваний методом определения выходного потока ионов калия из эритроцитов: Методические рекомендации / [Сост. С. А. Баджинян], Министерство здравоохранения АрмССР, Научно-исследовательский институт медицинской радиологии. Ереван, [Б. и.], 1988.
* Современные аспекты радиационной медицины и ожогов. Сборник трудов, посвященный 45-летию научного центра радиационной медицины и ожогов МЗ РА / Ред. колл.: Н. М. Оганесян (отв. ред.), М. А. Манукян и др.; Центр, сотрудничающий с ВОЗ. Ереван, Эдит Принт, 2003.
* Ոչ իոնիզացնող էլեկտրամագնիսական ալիքների ազդեցությունը կենսահամակարգերի վրա։ Ուսումնական ձեռնարկ։ ՌՀՀ հրատարակություն։ 2017, 172 էջ։

## Ծանոթագրություններ

Կատեգորիա:Հայ կենսաֆիզիկոսներ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Գեղամյան

** Գեղամյան**, հայկական ազգանուն։

## Հայտնի կրողներ
* Արտաշես Մամիկոնի Գեղամյան (1949-2024), պետական, քաղաքական, կուսակցական գործիչ, ՀՀ Ազգային ժողովի 1-3, 5-րդ և 6-րդ գումարումների պատգամավոր։
* Արտյոմ Աշոտի Գեղամյան (ծնվ. 1980), ՀՀ պետական գործիչ, ՀՀ Արդարադատության նախարարի տեղակալ։
* Բարսեղ Արսենի Գեղամյան, Երևանի երկրորդ քաղաքագլուխ։
* Գուրգեն Միքայելի Գեղամյան (1930-2011), պատմաբան։
* Եղիշե Գեղամյան (*Հայկունի*, 1840-1920), պատմաբան, հրապարակագիր, քահանա։
* Զուբեյդա Սենիկի Գեղամյան (ծնվ․ 1937), մշակութային, հասարակական գործիչ։
* Լևոն Գեղամյան (ծնվ. 1977), հունահռոմեական ոճի ըմբիշ։
* Հենզել Վրթանեսի Գեղամյան (մայիսի 28, 1938, Ազատավան, Արարատի մարզ, Հայաստան, ԽՍՀՄ), հայ գիտնական, կենսաբանական գիտությունների դոկտոր։
* Սեյրանուհի Հայկազի Գեղամյան (ծնվ․ 1952), արձակագիր, արվեստաբան։
* Վարուժան Գեղամի Գեղամյան, հայ արևելագետ՝ թուրքագետ, ադրբեջանագետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Մարինա Բեսպալովա

**Մարինա Բեսպալովա** (, ), ռուս քաղաքական գործիչ, 7-րդ գումարման Պետական դումայի պատգամավոր, ՔՊ բյուջեի և հարկերի կոմիտեի անդամ, «Միասնական Ռուսաստան» խմբակցության անդամ։

## Կենսագրություն
Աշխատանքային գործունեությունը սկսել է 1981 թվականին Ուլյանովսկի մարզի առևտրի կառավարման համակարգում։

1992 թվականից մինչև 1995 թվականը Բեսպալովա Մարինա-Ուլյանովսկի քաղաքապետարանի առևտրի, հանրային սննդի և կենցաղային ծառայությունների բաժնի պետ։

1995 թվականից մինչև 1997 թվականը՝ Ուլյանովսկի քաղաքային ձեռնարկության տնօրեն։

1997 թվականից մինչև 2002 թվականը՝ «Ուլյանովսկլեբպրոմ» ԲԲԸ-ի գլխավոր տնօրենի տեղակալ։

Ուլյանովսկի քաղաքային դումայում աշխատել է որպես նախագահի առաջին տեղակալ, գլխավորել է բյուջեի, տնտեսական քաղաքականության և մունիցիպալ սեփականության կոմիտեն։

2005 թվականից Ուլյանովսկի մարզի մունիցիպալ կազմավորումների խորհրդի նախագահն է։

2007 թվականից Ուլյանովսկի պետական համալսարանի պրոռեկտոր է։ Եղել է Ուլյանովսկ քաղաքի ղեկավարը 2011-2015 թվականներին։

2010 թվականին Պենզայի պետական համալսարանում պաշտպանել է ատենախոսություն «Տեղական ինքնակառավարման սահմանադրաիրավական հիմքերը Ռուսաստանի Դաշնությունում. զարգացման միտումները և հեռանկարները» թեմայով՝ ստանալով գիտական աստիճան, իրավաբանական գիտությունների թեկնածու։

2015 թվականի հոկտեմբերի 1-ին Ուլյանովսկի քաղաքային դումայի 5-րդ գումարման նիստում Բեսպալովի օգտին քվեարկել է միայն 7 պատգամավոր, և նա վայր է դրել քաղաքի ղեկավարի լիազորությունները։

2016 թվականի սեպտեմբերի 18-ին ՌԴ Պետական դումայի պատգամավոր է ընտրվել «Միասնական Ռուսաստանի» Դաշնային կուսակցական ցուցակի կազմում։

2018 թվականին Պետդումայի պատգամավորը քվեարկել է կենսաթոշակային տարիքը բարձրացնելու օգտին։

2018 թվականի սեպտեմբերի 26-ից ՌԴ Պետդումայի լիազոր ներկայացուցիչը Սահմանադրական դատարանում։

## Օրինաստեղծ գործունեություն
2016-2019 թվականներին, VII գումարման Պետական դումայի պատգամավորի լիազորությունների կատարման ընթացքում, համահեղինակ է դարձել 88 օրենսդրական նախաձեռնությունների և դաշնային օրենքների նախագծերի ուղղումների։

## Ծանոթագրություններ

## Արտաքին հղումներ
* 
* 

Կատեգորիա:«Միասնական Ռուսաստան» կուսակցության անդամներ
Կատեգորիա:Իրավաբանական գիտությունների թեկնածուներ
Կատեգորիա:Ռուս կին քաղաքական գործիչներ
Ամիր Նեզամի տուն

**Ամիր Նեզամի տուն** (պարսկերեն։ خانه امیرنظام,*Хане-є Амір Незам*, ադրբեջաներեն։ Emir Nizamin evi), պատմական շենք  Իրանի Թավրիզ քաղաքի հնագույն թաղամասերից մեկում։ Շենքի տարածքը զբաղեցնում է 1200 մ²։ Շինությունը կառուցվել է թագաժառանգ Աբբաս-Միրզայի օրոք (1789–1833 թվականներ)։ Վերակառուցվել է Հասան Ալի խանի և Ամիր Նիզամ Ալ Գարրուսի օրոք, վերջինիս կառավարման շրջանում եղել է կառավարական նստավայր։ Հետագայում կառույցը ժառանգել են հաջորդները։ Որոշ ժամանակ շինության մասին ոչ ոք հոգ չի տարել։ Այդ ամենը հանգեցրել է նրան, որ շինությունը հայտնվել է բավականին վատ վիճակում և քննարկումներ կային քանդելու և տեղում դպրոց կառուցելու մասին։ Սակայն շինությունը գնել է մշակութային ժառանգության կազմակերպությունը, ժողովրդական արհեստների և զբոսաշրջության  ընկերությունը։ 1993-2006 թվականներին տեղի է ունեցել մեծ վերանորոգում, որից հետո ստացել է ազգային ժառանգության կարգավիճակ։

## Ճարտարապետությունը
Տունն ունի երկու հարկ։ Ներքին և արտաքին հարկերում կան այգիներ ու լողավազաններ։ Պատշգամբի ճակատի ողջ երկարությամբ կան 16 սյուներ։ Վերի հարկում կան վիտրաժներով շարժական պատուհաններ։ Նկուղը բավականին մեծ է, որտեղ կա լողավազան։

## Թանգարանի սրահները
Առաջին հարկ

* Մետաղադրամներ
* Կտորեղեն
* Ապակեղեն
* Մետաղական իրեր
* Երաժշտություն

Երկրորդ հարկ

* Քարերի սրահ
* Զենք
* Ճարտարապետություն
* Փականներ
* Լապտերներ

## Պատկերասրահ

Amir Nezam House - 4R9A1043.jpg
Amir Nezam House - 4R9A1073.jpg
Amir Nezam House-Interior 2.jpg
Amir nezam2.jpg
Babak looking at shiny stuff (5036203198).jpg
Amir Nezam House-Interior 4.jpg
تفنگ در خانه امیر نظام گر.سی.jpg
خانه امیر نظام 10.jpg
خانه امیر نظام 11.jpg
خانه امیر نظام 15.jpg
خانه امیر نظام 19.jpg
خانه امیر نظام 21.jpg
خانه امیر نظام 22.jpg


## Ծանոթագրություններ

## Աղբյուրներ

* Պարսկերեն Վիքիպեդիա

Կատեգորիա:2006 հիմնադրված թանգարաններ
Կատեգորիա:Իրանի թանգարաններ
Կատեգորիա:Իրանական ճարտարապետություն
Կատեգորիա:Թավրիզի շենքեր և կառույցներ
Կատեգորիա:Իրանի պալատներ
Կատեգորիա:2006 հիմնադրումներ Իրանում
Ահվազի ժամանակակից արվեստի թանգարան

**Ահվազի ժամանակակից արվեստի թանգարան**, կառուցված 2005 թվականի Իրանի Ահվազ քաղաքում։ Պաշտոնական բացումը տեղի է ունեցել 2010 թվականին։

Կառույցը իր հյուրերին է ներկայացնում երկու հարկ և հինգ պատկերասրահ։

Թանգարանում ներկայացված են իրանական և արտասահմանյան հայտնի նկարիչների արվեստի գործեր, որոնք մասնագիտանում են Իրանի ժամանակակից արվեստանոցներում և ամբողջ աշխարհում։ Նրաց հավաքածուները ներառում են ժամանակակից արվեստի գեղանկարներ, քանդակներ, լուսանկարներ։

Թանգարանն ունի մի քանի ձեռնտու ծրագրեր կապված տեղի և արտասահմանյան արվեստագետների աշխատանքների ցուցահանդեսների հետ կապված։

## Ծանոթագրություններ

## Արտաքին հղումներ
* Museum of Contemporary Art Ahvaz  - official site

Կատեգորիա:Իրանի թանգարաններ
Ռոջեր Սեյվորի

**Ռոջեր Սեյվորի** (, ), կանադացի արևելագետ, իրանագետ։ Տորոնտոյի համալսրաանի պատվավոր պրոֆեսոր։

Սովորել է Լոնդոնի Մինորսկոգո դպրոցի Արևելագիտության և Աֆրիկայի հետազոտման բաժնում։ հենց այնտեղ էլ առաջին անգամ հրատարակել է Սեֆյան Պարսկաստանի մասին իր աշխատությունները։ 1971 թվականին Կանադայում հրավիրել է իր առաջին «Iranian Civilization and Culture» կոնֆերանսը Իրանի վերաբերյալ։ «Introduction to Islamic Civilisation» և «Iran Under the Safavids» գրքերի հեղինակն է։

## Կենսագրություն
Առաջին անագամ իրանական հետազոտություններին ծանոթացել է 1943 և 1947 թվականներին։ Նա սկսեց իր ֆորմալ կրթությունը Օքսֆորդում ՝ պրոֆեսորներ Համիլտոն Գիբբայի, Ջոզեֆ Հանթի և Ռիչարդ Վալցերի ղեկավարությամբ։ 1950 թվականին սկսել է պարսկերեն դասախոսություններ կարդալ համալսարաններում։ Այնուհետև նա ընդունվել է Տորոնտոյի համալսարանի ֆակուլտետ և կարևոր դեր է խաղացել Տորոնտոյի համալսարանի ստեղծման գործում ՝ որպես Հյուսիսային Ամերիկայում մերձավորարևելյան և իրանական հետազոտությունների ղեկավարներից մեկը։

## Ծանոթագրություններ

## Արտաքին հղումներ
* Iranian Studies in Canada



Կատեգորիա:Հունվարի 27 ծնունդներ
Կատեգորիա:1925 ծնունդներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Իրանագետներ
Սուրբ Աստվածածին եկեղեցի (Նորաշեն)

**Սուրբ Աստվածածին եկեղեցի**, ամբողջապես ոչնչացված Հայ Առաքելական եկեղեցու տաճար էր Հայաստանի Տավուշի մարզի Նորաշեն գյուղում։

## Պատմություն
Նորաշենի Սուրբ Աստվածածին եկեղեցին կառուցվել է 1874 թվականին, վերանորոգվել է 1903-1907 թվականներին Նախիջևանի վարպետների կողմից։

Տաճարը քանդել են 1935 թվականին։ Համաձայն գյուղի բնակիչների, եկեղեցին գտնվում էր գերեզմանոցից ներքև իջնող ճանապարհի վրա կառուցված հանրախանութի տեղում։

## Ճարտարապետություն
Համաձայն 19-րդ դարի վերջին գյուղը այցելած եպիսկոպոս Մակար Բարխուդարյանցի «Արցախ» գրքում բերված տեղեկությունների, Նորաշենի Սուրբ Աստվածածին եկեղեցին «հոյակապ կառույց» էր, կանգնած էր չորս սյուների վրա։ Երկարությունը կազմում էր 19 մետր 75 սանտիմետր, լայնությունը՝ 10 մետր 45 սանտիմետր։ Եկեղեցին մեկ քահանա ուներ։

## Տես նաև
* Մովսեսգյուղ
* Նորաշենի կիկլոպյան ամրոց

## Գրականություն
* 
* 

## Ծանոթագրություններ

ա
ա
Կատեգորիա:1907 հիմնադրումներ Հայաստանում
Կատեգորիա:1935 կազմալուծումներ Հայաստանում
Կատեգորիա:Նորաշեն (Տավուշի մարզ)
Կատեգորիա:Եկեղեցիներ այբբենական կարգով
Էլեանոր Թոմլինսոն

**Էլեանոր Թոմլինսոն** (, ), անգլիացի դերասանուհի և երգչուհի։ Նրա հայտնի դերերից են՝ Արքայադուստր Իզաբելը՝ «Հսկաներին նվաճող Ջեքը» ֆիլմից (2013), Իզաբել Նևիլ՝ «Սպիտակ թագուհին» հեռուստասերիալից և Դեմելզա Պոլդարկ՝ «Պոլդարկ» հեռուստասերիալից։

## Կենսագրություն
Թոմիլսոնը ծնվել է 1992 թվականի մայիսի 19-ին, Լոնդոնում։ Հետագայում իր ընտանիքի հետ տեղափոխվել է Բևեռլի։ Անգլիայում ընդունվել է Բևեռլիի քոլեջը ():

Նա Ջուդիթ Հիբերդի և երգիչ, դերասան ու ձիասպորտի մեկնաբան Մալքոլմ Թոմլինսոնի դուստրն է։ Նրա եղբայրը՝ Ռոսս Թոմլինսոնը, նույնպես դերասան է։ Իր առաջին դերը Էլեանորը խաղացել է «Անկում» ֆիլմում՝ 2005 թվականին։ 2010 թվականին իր էպիզոդիկ դերն է խաղացել Ալիսան հրաշքների աշխարհում ֆիլմում։ 2011 թվականին, որպես գլխավոր դերասանուհի, խաղացել է «Հսկաներին նվաճող Ջեքը» ֆիլմում։ 2015 թվականին Էլեանորը նկարահանվել է «Պոլդարկ» հեռուստասերիալում։

Էլեանորը նկարահանվել է «Սպիտակ թագուհին» հեռուստասերիալում, մարմնավորել է Լեդի Իզաբել Նևիլի դերը։ «Մահը գալիս է Փեմբեռլի» ֆիլմում խաղացել է Ջորջինա Դարսիի դերը։ Այն նույնպես BBC-ի հեռուստասերիալներից է։

2018 թվականին Թոմլինսոնը հայտնվել է «*Radio Times*» թոփ 100-ի ցուցակում և զբաղեցրել 56-րդ տեղը։ Ցուցակը կազմվել է տարբեր հեռուստատեսությունների տնօրենների կողմից։

2019 թվականին Էլեանորը նկարահանվել է BBC հեռուստաալիքի «Աշխարհների պատերազմ» () սերիալում, որտեղ խաղացել է Էմիի դերը։ Այդ սերիալն էկրանավորվել է Հերբերտ Ուելսի համանուն վեպի հիման վրա։

2015 թվականից մինչև 2017 թվականի հունիս ամիս Թոմլինսոնը հարաբերությունների մեջ է եղել Բեն Ատկինսոնի հետ։ Էլեանորն ուներ բնական խարտյաշ մազեր, սակայն Պոլդարկ հեռուստասերիալի համար փոխել է իր մազերի գույնը կարմիր՝ կարծելով, թե իր կերպարին այն ավելի համապատասխան է։

## Ծանոթագրություններ

## Արտաքին հղումներ
* Պաշտոնական կայք 
* 
* 

Կատեգորիա:Անգլիացի կինոդերասանուհիներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի երգչուհիներ
Կատեգորիա:Անգլիացի մոդելներ
Կատեգորիա:Անգլիացի հեռուստատեսային դերասանուհիներ
Վիոլետա Բուլց

**Վիոլետա Բուլց** (), սլովենացի քաղաքական գործիչ, գործարար և գիտնական, 2014 թվականի սեպտեմբերից մինչև հոկտեմբեր Սլովենիայի կառավարության անդամ, այդ թվում՝ մի քանի օր եղել է երկրի փոխվարչապետը։ 2014 թվականի հոկտեմբերի 10-ին առաջադրվել է որպես Եվրոպական հանձնաժողովի սլովենացի անդամ։

## Կենսագրություն
Լյուբլյանայի համալսարանում ստացել է համակարգչային գիտությունների աստիճան, մագիստրոսի աստիճան՝ Սան Ֆրանցիսկոյի Գոլդեն Գեյտի համալսարանում։ Աշխատել է Միացյալ Նահանգներում DHL System ընկերությունում (1991-1994), 1999 թվականին՝ Telekom Slovenije ընկերությունում։ Հաջորդ տարվա ընթացքում եղել է առևտրային իրավունքով զբաղվող Telemach ընկերության փոխնախագահ։ 2000-2014 թվականներին ղեկավարել է Vibacom խորհրդատվական ընկերությունը։

Մասնակցել է Միրո Ծերարայի կուսակցության գործունեությանը՝ պատասխանելով իր խմբի ծրագրի համար։ 2014 թվականի սեպտեմբերի 19-ին երդում է տրվել որպես վարչապետ Միրո Ցերարի կառավարության անդամ՝ ստանձնելով նախարարի պաշտոն առանց պորտֆելի, որը կառավարության աշխատակազմում պատասխանատու է զարգացման և համախմբվածության եվրոպական քաղաքականության համար։ 2014 թվականի հոկտեմբերի 2-ին նշանակվել է փոխվարչապետի պաշտոնում։

Նույն թվականի հոկտեմբերի 10-ին նա առաջադրվել էր որպես Եվրոպական հանձնաժողովի սլովենացի անդամ՝ փոխարինելով նախկին վարչապետ Ալյոնա Բրատուշկեին, որը չի ստացել Եվրոպական խորհրդարանի հավանությունը։ Արդյունքում Եվրոպական հանձնաժողովի կառուցվածքում նշանակվել է տրանսպորտի հարցերով հանձնակատար։

## Ծանոթագրություններ

Կատեգորիա:Կանայք քաղաքականությունում
Կատեգորիա:Սլովենիայի կին նախարարներ
Խաչատուր Լազարյան (այլ կիրառումներ)

**Խաչատուր Լազարյան** անունը կարող է վերաբերել՝

* Խաչատուր Ղազարի Լազարյան, հասարակական գործիչ ծնված 1741 թվականին,
* Խաչատուր Հովակիմի Լազարյան, պետական, հասարակական գործիչ ծնված 1789 թվականին,